Du ser på Annonser

Charles Martinet. Du kjenner garantert stemmen hans, men først og fremst når han forvrenger den og fyller rollen som selveste Super Mario. Helt siden 1991 har den amerikanske skuespilleren hatt denne rollen, og han har derfor satt lyd på skremmende mange spill gjennom karrieren.

Har spillet inkludert en italiensk rørlegger, er sjansene gode for at Martinet har hatt en finger med i spillet. Samtidig har han også tid til andre ting, og i nær framtid har han en avtale med oss i Gamereactor.

Vi tenkte derfor det kunne være artig å spørre våre kjære lesere om det er noe de vil vite om den profilerte veteranen, så skal vi videreformidle spørsmålene. Fyr løs i kommentarfeltet!